b'\n_START_ARTICLE_\nSIPRNet\n_START_PARAGRAPH_\nSecret Internet Protocol Router Network (SIPRNet) er en sammenkobling av datanettverk for USAs utenriksdepartement og forsvarsdepartement. Dette amerikanske regjeringsnettet fungerer som transport innen et lukket intranett av materiale s\xc3\xa6rlig fra disse etaters utenriksposteringer, s\xc3\xa6rlig for den slags som ikke skal offentliggj\xc3\xb8res eller transporteres i offentlig mer alment tilgjengelige systemer. Det fungerer som transport\xc3\xb8r av dokumenter, e-poster og lignende, og er s\xc3\xa5ledes \xc3\xa5 betrakte som en lukket versjon av det sivile internettet._NEWLINE_Materialet er gradert opp til og inklusive det amerikanske graderingsniv\xc3\xa5 \xc2\xabSECRET\xc2\xbb/hemmelig. Materiale som er h\xc3\xb8yere sekretessgradert enn dette transporteres p\xc3\xa5 et annet system, Joint Worldwide Intelligence Communications System._NEWLINE_Arbeidet med oppbyggingen av SIPRNet begynte i 1991 p\xc3\xa5 oppdrag av Pentagon.'